́ннѡ у̀бо къ тебѣ̀ припа́дающе, мо́лимъ тя̀, пребл҃гослове́нная влд̑чце:пріе́мли ми́лостивнѡ мл҃твы, прошє́нія и бл҃годарє́нія всѣ́хъ съ вѣ́рою притека́ющихъ къ сему̀ чтс̑но́му твоему̀ ѡ́бразу, принося́щи я̀ сн҃у твоему̀:избавля́й и́хъ ѿ паде́нія грѣхо́внагѡ, ѿ навѣ́та ѕлы́хъ человѣ̂къ, ѿ вся́кихъ искуше́ній, скорбе́й же и бѣ́дъ, ѿ внеза́пныя сме́рти и вѣ́чныхъ му́къ:и да́руй ѝмъ ду́хъ сокруше́нія, смире́ніе се́рдца, ума̀ чистоту̀, исправле́ніе грѣхо́вныя жи́зни и ѡставле́ніе прегрѣше́ній, да всѝ мы̀, бл҃года́рнѡ вели̂чія твоя̂ воспѣва́юще, сподо́бимся нбс̑нагѡ црс̑твія и та́мѡ со всѣ́ми ст҃ы́ми просла́вимъ пречс̑тно́е и великолѣ́пое и́мя ѻц҃а̀ и сн҃а и ст҃а́гѡ дх҃а, во вѣ́ки вѣкѡ́въ